CELEX: 32013R1062
Language: lv
Date: 2013-10-30 00:00:00
Title: Komisijas Īstenošanas regula (ES) Nr. 1062/2013 ( 2013. gada 30. oktobris ) par būvizstrādājumu Eiropas tehniskā novērtējuma formātu

31.10.2013   
            
            
               LV
            
            
               Eiropas Savienības Oficiālais Vēstnesis
            
            
               L 289/42
            
         KOMISIJAS ĪSTENOŠANAS REGULA (ES) Nr. 1062/2013
   (2013. gada 30. oktobris)
   par būvizstrādājumu Eiropas tehniskā novērtējuma formātu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 9. marta Regulu (ES) Nr. 305/2011, ar ko nosaka saskaņotus būvizstrādājumu tirdzniecības nosacījumus un atceļ Padomes Direktīvu 89/106/EEK (1), un jo īpaši tās 26. panta 3. punktu,
   apspriedusies ar Būvniecības pastāvīgo komiteju,
   tā kā:
   
               (1)
            
            
               Lai būvizstrādājuma ražotājs varētu izstrādāt tāda būvizstrādājuma ekspluatācijas īpašību deklarāciju, uz kuru neattiecas vai tikai daļēji attiecas saskaņots standarts, ir nepieciešams Eiropas tehniskais novērtējums.
            
         
               (2)
            
            
               Regulas (ES) Nr. 305/2011 26. panta 2. punktā ir noteiktas prasības attiecībā uz Eiropas tehniskā novērtējuma saturu. Tā kā piemērojamās ražošanas procesa kontroles principi ir noteikti attiecīgajā Eiropas novērtējuma dokumentā (EAD), Eiropas tehniskajā novērtējumā būtu jāietver tikai tāda tehniskā informācija, ko atbilstīgi šiem EAD noteiktajiem principiem nepieciešams definēt šajā līmenī, lai varētu ieviest ekspluatācijas īpašību noturības novērtēšanas un pārbaudes sistēmu.
            
         
               (3)
            
            
               Ņemot vērā attiecīgo izstrādājumu daudzveidību, konkrētā izstrādājuma tehniskā apraksta formulējumam Eiropas tehniskā novērtējuma formātā vajadzētu būt pietiekami elastīgam.
            
         
               (4)
            
            
               Eiropas tehniskajā novērtējumā būtu jāpieļauj pienācīga elastība arī attiecībā uz izstrādājuma ekspluatācijas īpašību formulējumu, lai ražotājs šīs īpašības varētu brīvi un precīzi atspoguļot ekspluatācijas īpašību deklarācijā, kas pamatojas uz šo novērtējumu.
            
         
               (5)
            
            
               Lai aizsargātu ar izstrādājumu saistīto konfidenciālo tehnisko informāciju, ražotājam vajadzētu būt iespējai norādīt attiecīgajai tehniskā novērtējuma iestādei, kuras izstrādājuma apraksta daļas ir konfidenciālas un nedrīkst tikt atklātas kopā ar Eiropas tehnisko novērtējumu. Konfidenciālā informācija būtu jāiekļauj atsevišķos Eiropas tehnisko novērtējumu pielikumos.
            
         
               (6)
            
            
               Lai uzlabotu iekšējā tirgus efektivitāti un Eiropas būvniecības nozares konkurētspēju, būtu jānodrošina, lai ražotāju pieprasītos Eiropas tehniskos novērtējumus tiem varētu izsniegt iespējami drīz,
            
         IR PIEŅĒMUSI ŠO REGULU.
   1. pants
   Eiropas tehniskā novērtējuma formāts ir noteikts pielikumā.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 30. oktobrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 88, 4.4.2011., 5. lpp.
   
      PIELIKUMS
      
         EIROPAS TEHNISKAIS NOVĒRTĒJUMS
      
      Nr. … [datums] …
      
         Vispārīgā daļa
      
      
                  1.
               
               
                  Tehniskā novērtējuma iestāde, kas izsniedz Eiropas tehnisko novērtējumu:
                  …
               
            
                  2.
               
               
                  Būvizstrādājuma tirdzniecības nosaukums:
                  …
               
            
                  3.
               
               
                  Izstrādājumu kategorija, pie kuras konkrētais būvizstrādājums pieder:
                  …
               
            
                  4.
               
               
                  Ražotājs:
                  …
               
            
                  5.
               
               
                  Ražotne(-es):
                  …
               
            
                  6.
               
               
                  Eiropas tehniskajā novērtējumā ir … lappuses, tostarp … pielikums(-i), kas ir šā novērtējuma sastāvdaļa.
                  … pielikumā(-os) ir ietverta konfidenciāla informācija, un to/tos neiekļauj Eiropas tehniskajā novērtējumā, kad tos publiski izplata.
               
            
                  7.
               
               
                  Eiropas tehnisko novērtējumu izsniedz saskaņā ar Regulu (ES) Nr. 305/2011, pamatojoties uz …
               
            
         Konkrētās daļas
      
      
                  8.
               
               
                  Izstrādājuma tehniskais apraksts:
                  …
               
            
                  9.
               
               
                  Paredzētā lietojuma specifikācija saskaņā ar attiecīgo Eiropas novērtējuma dokumentu (EAD):
                  …
               
            
                  10.
               
               
                  Izstrādājuma ekspluatācijas īpašības un atsauces uz novērtējumā izmantotajām metodēm:
                  …
               
            
                  11.
               
               
                  Piemērotā ekspluatācijas īpašību noturības novērtējuma un pārbaudes (AVCP) sistēma ar atsauci uz tās juridisko pamatu:
                  …
               
            
                  12.
               
               
                  Tehniskā informācija, kas nepieciešama AVCP sistēmas ieviešanai, kā noteikts attiecīgajā EAD:
                  …
               
            Izsniegts [vieta] … [datums] …/…/20…..
      atbildīgā [persona/iestāde] …
      Pielikums(-i)